الوت ایچه واس د یه گل ویر و باور پشت راس بیه ویر و باور انیشتین نه دباره ارتودوکسی کوانتوم سیل کرد و دش دفاکاری کرد. خود انیشتین گوته یا بیشتری د ای باره پلا کرد و گوته فره نازار، مئکمی وه دس یه گل د هوم گاتیا وه یئنی وولف گانگ پولی انجوم بی. گوته ای وا مینونه ‹‹ خدا نرد نمی بازه›› که د نیسسه واروتر دش گوتیمو، که د اول کار انیشتین و وه دس وه دیاری داشت، ولی گوته یا و ائلامیه یا نهاتری انیشتین دباره چیا هنی قسه می کن. گوته وولف گانگ پولی چنیه: مه نمی تونستم د او گات که شما دباره انیشتین د یه گل نومه یا دس نیسسه قسه می کردیت، ونه بشناسم. د ویرم چنی اوما که شما د ویر خوتو یه گل انیشتین ائمق راس کردیته و با جلال و گپی تیار کرده ای ونه زئیته د زمی. خصوصند یه که انیشتین جبر باوری نه چنی که شما موئیت؛ قوول ناشته؛ (همو جور که خوش فره ای داسون نه سی مه گوته).و وا دلیل موئه که سی قوول کردن ویرو باورمنیا چوئه یایی وه کار میئره، ایسه پرسایشت ایما یه نه که ‹‹ آیا ای کار نشو میئه که فره جبرباوریه؟... وه ئم فره د دس تو نارائت نبی، فقط می گوت تو آئمی هئی که گوش وه کسی نمی ئی و کار خوت انجوم میئی.